02016R1150 — HU — 18.02.2017 — 001.001

Ez a dokumentum kizárólag tájékoztató jellegű és nem vált ki joghatást. Az EU intézményei semmiféle felelősséget nem vállalnak a tartalmáért. A jogi aktusoknak – ideértve azok bevezető hivatkozásait és preambulumbekezdéseit is – az Európai Unió Hivatalos Lapjában közzétett és az EUR-Lex portálon megtalálható változatai tekintendők hitelesnek. Az említett hivatalos szövegváltozatok közvetlenül elérhetők az ebben a dokumentumban elhelyezett linkeken keresztül

Módosította:

▼B

A BIZOTTSÁG (EU) 2016/1150 VÉGREHAJTÁSI RENDELETE

(2016. április 15.)

a borágazatban megvalósuló nemzeti támogatási programok tekintetében az 1308/2013/EU európai parlamenti és tanácsi rendelet alkalmazása szabályainak megállapításáról

I. FEJEZET

A TÁMOGATÁSI PROGRAMOK BENYÚJTÁSÁNAK ÉS MÓDOSÍTÁSÁNAK ELJÁRÁSA

1. cikk

A programozási időszak és a vonatkozó nemzeti rendelkezésekről szóló értesítés

▼M1

(1) Az 1308/2013/EU rendelet 41. cikkének (1) bekezdésében említett támogatásiprogram-tervezet a következő ötéves időszakokra vonatkozik:

(1a) A tagállamok a 2019-től 2023-ig terjedő időszak pénzügyi éveire vonatkozó támogatásiprogram-tervezetüket 2018. március 1-jéig benyújtják a Bizottsághoz. Ha a 2021-es pénzügyi évtől kezdődően előirányzott nemzeti keret ezen időpontot követően módosul, a tagállamok támogatási programjukat ennek megfelelően kiigazítják.

A tagállamok a 2019-től 2023-ig terjedő időszak pénzügyi éveire vonatkozó támogatásiprogram-tervezetüket az Ia. mellékletben szereplő mintának megfelelően, elektronikus úton benyújtják a Bizottságnak.

A tagállamok a 2019-től 2023-ig terjedő időszak pénzügyi éveire vonatkozó támogatásiprogram-tervezetben előirányzott pénzügyi források elosztására vonatkozó információkat a IIa. mellékletben szereplő mintának megfelelően, elektronikus úton benyújtják a Bizottságnak.

▼B

(2) A tagállamok tájékoztatják a Bizottságot minden, az (1) bekezdésben említett támogatási programmal kapcsolatos nemzeti jogszabályról azok elfogadása vagy módosítása alkalmával.

2. cikk

A támogatási programok módosítása

(1) Az 1308/2013/EU rendelet 41. cikkének (5) bekezdésében említett alkalmazandó támogatási programok módosításának benyújtására pénzügyi évenként legfeljebb kétszer van lehetőség, minden év március 1-jéig és június 30-áig.

Ezek a határidők mindazonáltal nem alkalmazandók a 702/2014/EU bizottsági rendelet ( 1 ) 2. cikkének 9. pontja szerinti természeti katasztrófák következtében végrehajtott szükséghelyzeti intézkedések esetén, sem az említett rendelet 2. cikkének 16. pontja szerinti természeti katasztrófához hasonlítható kedvezőtlen éghajlati jelenségek esetén vagy más kivételes körülmények között.

▼M1

(2) Az (1) bekezdésben említett módosításokat az I. mellékletben vagy az Ia. mellékletben szereplő mintának megfelelően a Bizottsághoz benyújtott támogatási programban kell jelezni, ismertetve a következőket:

b) amennyiben a támogatási program módosítása a pénzügyi források elosztásán is változtat, a finanszírozási táblázat naprakésszé tett verziója a II. mellékletben vagy a IIa. mellékletben szereplő mintának megfelelően.

▼B

3. cikk

A támogatási programok tartalma

Minden támogatási program tartalmazza a következőket:

c) az átfogó stratégia;

▼M1

▼B

II. FEJEZET

AZ EGYEDI TÁMOGATÁSI INTÉZKEDÉSEKRE VONATKOZÓ RENDELKEZÉSEK

1. SZAKASZ

Promóció

1. Alszakasz

Tájékoztatás a tagállamokban

4. cikk

A kérelmezési eljárás

(1) Az 1308/2013/EU rendelet 45. cikke (1) bekezdésének a) pontjában említett támogatás kapcsán a tagállamoknak meg kell határozniuk a kérelmezési eljárásra, valamint az (EU) 2016/1149 felhatalmazáson alapuló rendelet 4. cikkének megfelelően a támogatás esetleges meghosszabbítását szolgáló eljárásra vonatkozó szabályokat. Ezekben rendelkezni kell a következőkről:

c) a támogatható műveletekre, a jogosultsági és elsőbbségi kritériumokra, valamint az (EU) 2016/1149 felhatalmazáson alapuló rendelet II. fejezete 1. szakasza 2. alszakaszában előírt egyéb objektív kritériumokra vonatkozó előírásoknak való megfelelés ellenőrzése;

(2) Támogatás meghosszabbítására az (EU) 2016/1149 felhatalmazáson alapuló rendelet 4. cikkének megfelelően csak úgy van mód, ha a támogatott művelet eredményeit előzetesen felmérték és figyelembe vették a hosszabbításról való döntés keretében.

▼M1

(3) Azon kérelmezőknek, akik a 41. cikk szerint igazolást szándékoznak mellékelni a kifizetési kérelmeiket kísérő pénzügyi kimutatásokhoz, a kérelem benyújtásakor értesíteniük kell az illetékes hatóságot erről a szándékukról.

▼B

2. alszakasz

Promóció harmadik országokban

5. cikk

A kérelmezési eljárás

(1) Az 1308/2013/EU rendelet 45. cikke (1) bekezdése b) pontjában említett támogatás kapcsán a tagállamoknak meg kell határozniuk a kérelmezési eljárásra, valamint az (EU) 2016/1149 felhatalmazáson alapuló rendelet 4. cikkének megfelelően a támogatás meghosszabbítását szolgáló eljárásra vonatkozó szabályokat. Ezekben rendelkezni kell a következőkről:

c) a támogatható műveletekre, a jogosultsági és elsőbbségi kritériumokra, valamint az (EU) 2016/1149 felhatalmazáson alapuló rendelet II. fejezete 1. szakasza 3. alszakaszában előírt egyéb objektív kritériumokra vonatkozó előírásoknak való megfelelés ellenőrzése;

(2) Támogatás meghosszabbítására az (EU) 2016/1149 felhatalmazáson alapuló rendelet 4. cikkének megfelelően csak úgy van mód, ha a támogatott művelet eredményeit előzetesen felmérték és figyelembe vették a hosszabbításról való döntés keretében.

▼M1

(3) Azon kérelmezőknek, akik a 41. cikk szerint igazolást szándékoznak mellékelni a kifizetési kérelmeiket kísérő pénzügyi kimutatásokhoz, a kérelem benyújtásakor értesíteniük kell az illetékes hatóságot erről a szándékukról.

▼B

3. alszakasz

Közös rendelkezések

6. cikk

Közös promóciós intézkedések

Két vagy több tagállam határozhat közös tájékoztatási vagy promóciós intézkedés végrehajtásáról. E tagállamok mind hozzájárulnak a közös intézkedés finanszírozásához, továbbá megegyeznek az adminisztratív együttműködési eljárásokról a közös intézkedés nyomon követésének, végrehajtásának és ellenőrzésének megkönnyítése érdekében.

2. SZAKASZ

Szőlőültetvények szerkezetátalakítása és átállítása

7. cikk

A kérelmezési eljárás

(1) Az 1308/2013/EU rendelet 46. cikkében említett támogatás kapcsán a tagállamok meghatározzák a kérelmezési eljárásra vonatkozó szabályokat, amelyek rendelkeznek a következőkről:

c) a kérelmek benyújtása és kiválasztása: legalább a kérelmek benyújtásának, a javasolt műveletek megfelelősége elbírálásának és a gazdasági szereplőknek a kiválasztási eljárás eredményeiről való értesítésének határideje;

(2) A tagállamok megállapíthatják a szerkezetátalakítási és átállítási támogatásra jogosult terület minimális méretét, a szerkezetátalakításból és átállításából származó terület minimális méretét, továbbá rendelkezhetnek az e követelményektől való, kellően indokolt és objektív kritériumokon alapuló eltérésekről.

3. SZAKASZ

Zöldszüret

8. cikk

A támogatási intézkedés alkalmazása

Az 1308/2013/EU rendelet 47. cikkének alkalmazásában a tagállamok gondoskodnak a következőkről:

c) minden év június 10-ig meghatározzák a várható piaci helyzetet, amely indokolja a zöldszüret alkalmazását a piaci egyensúly helyreállítása és a válság elkerülése érdekében, valamint megállapítják a zöldszüret elvégzésének e rendelet 43. cikke (1) bekezdése c) pontjában is említett határidejét;